DRT เตรียมซื้อหุ้นคืนไม่เกิน 9.54% จากผถห.เดิมในหุ้นละ 5.20 บ.
DRT เตรียมซื้อหุ้นคืนไม่เกิน 9.54% จากผถห.เดิมในหุ้นละ 5.20 บ.
24 พ.ค. 2559

บริษัท ผลิตภัณฑ์ตราเพชร จำกัด (มหาชน) หรือ DRT เปิดเผยว่า ที่ประชุมคณะกรรมการบริษัทวานนี้(23พ.ค.59) อนุมัติโครงการซื้อหุ้นคืนจำนวนไม่เกิน 9.54% ของหุ้นที่จำหน่ายได้แล้วทั้งหมด หรือ 100 ล้านหุ้น โดยจะเป็นการเสนอซื้อจากผู้ถือหุ้นเป็นการทั่วไป ในราคาหุ้นละ 5.20 บาท/หุ้น ระหว่างวันที่ 20-29 มิ.ย.59 ซึ่งคาดว่าจะใช้เงินสูงสุดในการซื้อหุ้นคืนไม่เกิน 520 ล้านบาท
ทั้งนี้ เพื่อเพิ่มอัตราผลตอบแทนต่อส่วนของผู้ถือหุ้น (ROE) กำไรสุทธิต่อหุ้น (EPS) ของบริษัท และมีโอกาสทำให้ราคาหุ้นของบริษัทสูงขึ้น นอกจากนี้อัตราผลตอบแทนจากเงินปันผล มีแนวโน้มที่สูงขึ้น เมื่อพิจารณาจากกรณีที่บริษัทจ่ายเงินปันผลเท่าเดิม ขณะที่จำนวนหุ้นลดลง จะส่งผลให้เงินปันผลต่อหุ้นสูงขึ้น แต่ทั้งนี้ยังขึ้นอยู่กับผลกำไรในอนาคตของบริษัทด้วย